Diari Oficial de la Generalitat Valenciana


Sumari del DOGV 5485, del 05-04-2007 (2007/2812)

Informació pública del concurs d'adjudicació del PAI UE R-4-A, així com les bases particulars que han de regir-lo.
------------------------------------------------------------------------------------------------------------------

### Dades del document

Número de DOGV
:   5485

Data del DOGV
:   05-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2812


Data del document
:   14-02-2007

Organisme emissor
:   Ajuntament de la Pobla Tornesa

Tipus de document
:   Informació Pública

Descriptors 

:   * Pobla Tornesa, la
    * pla d'urbanisme
    * administració local

Havent-se acordat pel Ple de l'Ajuntament de la Pobla Tornesa en sessió celebrada el dia 17 de gener de 2007, l'obertura de procediment de concurs per a l'adjudicació del Programa d'Actuació Integrada de la Unitat d'Execució UE R-4-A, així com les bases particulars que han de regir-lo, es procedix, d'acord amb el que establix l'article 132 de la Llei Urbanística Valenciana, a publicar anunci de concurs i extracte de bases particulars, amb el contingut que allí s'indica, havent-se remés prèviament anunci al Diari Oficial de la Unió Europea el dia 14 de febrer de 2007.   
1. Entitat local adjudicadora: Ajuntament de la Pobla Tornesa; plaça de l'Ajuntament, 1, La Pobla Tornesa, 12925, Castelló. Tel.: 052 350 622; fax: 078 547 148; correu electrònic idbukkkd.xmburbsboz@xm.Uwc.kd.  
2. Bases: bases generals per a l'adjudicació de programes d'actuació integrada, aprovades per Acord Plenari de 7 de juny de 2006 i publicades en el Butlletí Oficial de la Província de Castelló de 27 de juny del 2006; bases particulars del Programa d'Actuació Integrada UE R-4-A, aprovades per acord plenari de 17 de gener de 2007 i de les que es publica ací extracte. Ambdós documents queden a disposició dels interessats que podran obtindre còpia dels mateixos dirigint-se a l'Ajuntament de La Pobla Tornesa, en la direcció indicada en l'apartat 1.  
3. Lloc, idioma i termini de presentació: Registre General de l'Ajuntament de la Pobla Tornesa; idioma, espanyol; data límit de presentació de proposicions, 14 de juny de 2007, inclusivament.  
4. D'acord amb allò establit en l'article 122 de la LUV, la solvència econòmica i financera de l'urbanitzador s'acreditarà per informe d'institucions financeres o justificant d'assegurança d'indemnització per riscos professionals.  
La solvència tècnica i professional s'acreditarà per qualsevol dels mitjans establits en l'article 123 de la Llei Urbanística Valenciana.  
5. Documentació a presentar:   
- Documentació del sobre B: documentació acreditativa de la personalitat del licitador, capacitat, solvència i altres, d'acord amb el que establix l'article 11 de les bases generals.  
- Documentació sobre A: inclourà dos sobres, d'acord amb el que disposa l'article 11 de les bases generals: Sobre A.1: documentació integrant de l'alternativa tècnica, a qui es referixen l'article 126 de la Llei Urbanística Valenciana i 12 de les bases generals per a l'adjudicació de programes. Sobre A.2: documentació que integra la proposició juridicoeconòmica, d'acord amb els articles 127 LUV i 13 de les bases generals.  
Esta documentació haurà de sotmetre's pel concursant a informació pública pel termini d'un mes, d'acord amb el que establix l'article 134 de la LUV.  
6. No s'admetran variants  
7. Criteris d'adjudicació i valoració:  
a) Corresponents a l'alternativa tècnica: 40-% de la puntuació total, d'acord amb el que establix l'article 312.2.c) i 312.3 del Reglament d'Ordenació i Gestió Territorial i Urbanística.  
Els criteris de valoració de l'alternativa tècnica i la seua puntuació serà la que seguix, sobre un total de 100 punts:  
La qualitat tècnica de l'ordenació proposada: fins a 50 punts (50% del total).  
La resolució adequada de la integració de l'actuació en el seu entorn i la millor estructuració de dotacions públiques i d'espais lliures: fins a 20 punts (20% del total).  
La qualitat tècnica de les resolucions proposades per a la urbanització: 10 punts (10% del total).  
Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: 10 punts (10% del total).  
Termini d'execució del programa d'actuació integrada: 5 punts (5% del total).  
Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts (2% del total).  
Compromisos addicionals assumits voluntàriament i a càrrec seu per l'urbanitzador: 2 punts (2% del total).  
Mitjans per al control de cada una de les prestacions que constituïxen l'objecte del programa: 1 punt (1% del total).  
Per a procedir a la valoració de la proposició juridicoeconòmica, les propostes d'alternativa tècnica presentades hauran d'obtindre una puntuació mínima de 75 punts.  
b) Corresponents a la proposició jurídicoeconòmica: 60% de la puntuació total, d'acord amb l'article 312.2.c) del ROGTU.  
Els criteris de valoració de la proposició juridicoeconòmica i la seua puntuació serà la que seguix sobre un total de 100 punts:  
Import de les càrregues d'urbanització, expressades en euro per metre quadrat d'edificabilitat: 35 punts (35% del total).  
Valoració dels terrenys a l'efecte de fixar el coeficient de canvi per a pagament en espècie: 20 punts (20% del total).  
Menor proporció de solars que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient: 20 punts (20% del total).  
Major proporció de terrenys propis o associats que hagen de quedar afectes amb garantia real inscrita en el registre de la propietat al compliment de les obligacions especials d'edificació derivades de l'aprovació del programa: 20 punts (20% del total).  
Compromisos financers per a l'execució de les obligacions complementàries assumides voluntàriament i a costa seu per l'urbanitzador: 5 punts (5% del total).  
6. Garantia provisional: 22.000 euros.  
7. Garantia definitiva: equivalent al 10% del preu d'adjudicació.  
La Pobla Tornesa, 14 de febrer de 2007.- L'alcalde: Carlos Selma Miguel.